Diari Oficial de la Generalitat Valenciana


Sumari del DOGV 6389, del 03-11-2010 (2010/11695)

Notificació de la sentència dictada en el judici ordinari número 210/2008.
--------------------------------------------------------------------------

### Dades del document

Número de DOGV
:   6389

Data del DOGV
:   03-11-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/11650


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el judici ordinari número 210/2008. [2010/11983]  
Judici ordinari 000210/2008  
De: Eladio Torre Garibay.  
Procurador: Agustín Juan Ferrer.  
Contra: Mapfre Mutualidad, Alexander Francisco Cabezas Ecuador i María Ernestina Martín Gallardo.  
Procuradora: Alegría Doménech Ferrás.  
Cèdula de notificació  
En el procediment a què es fa referència s'ha dictat la resolució que, literalment, és com segueix:  
«Sentència número 98/2009  
Jutgessa que la dicta: Paloma Goicoechea Sáez.  
Lloc: Vinaròs.  
Data: 10 de setembre de 2009.  
Vinaròs, 31 de juliol de 2009.  
Paloma Goicoechea Sáez, jutgessa del Jutjat de Primera Instància número 2 de Vinaròs, he vist aquestes actuacions de judici ordinari número 210/2008, seguides a instàncies d'Eladio Torres Garay representat pel procurador Agustín Juan Ferrer assistit de la lletrada Núria Casanova, en l'acte del judici senyor Arin Compte, contra Alexander Francisco Cabezas, Ernestina Martín Gallardo com a responsable civil subsidiària i la companyia d'assegurances Mapfre Mutualidad com a responsable civil directa representats per la procuradora Alegría Doménech Ferrás i assistits pel lletrat Ángel Martínez Gil; sobre reclamació d'una quantitat per lesions causades en accident de circulació. Foren declarades en rebel·lia les persones codemandades Alexander Francisco Cabezas, Ernestina Martín Gallardo mitjançant la provisió de 22 de gener de 2009.  
Antecedents de fet:  
Primer. Pel procurador dels tribunals Agustín Juan Ferrer, en nom i representació d'Eladio Torres Garay, s'interposa demanda per culpa extracontractual de judici declaratiu ordinari per a reclamar la quantitat de 51.241,82 euros, més els interessos legals de l'article 20 de la LCS, computats des de la data del sinistre fins el seu total pagament més les costes del procediment.  
Una vegada admesa a tràmit la demanda per interlocutòria de vint-i-nou d'abril de 2008, la part demandada fou citada a termini per a contestar-la, cosa que s'ha produït dins del termini concedit, aplanant-se parcialment a la demanda, i se sol·licita que s'estime parcialment aquesta i que es condemne els seus representats al pagament de la quantitat de 12.076,76 euros, en entendre la culpa de la víctima en un 75 per 100, sense condemna expressa a costes a la vista d'allò disposat en l'article 395.1 de la Llei d'Enjudiciament Civil.  
Segon. Acordada l'audiència prèvia mitjançant la provisió de 24 de novembre de 2008, aquesta se celebrà el 27 de gener de 2009, amb compareixença de la persona demandant i la companyia d'assegurances Mapfre. S'hi va proposar i admetre la prova que consta en actuacions i es fixà la data del judici per al dia 29 d'abril de 2009. Tal dia se celebrà el jutjat, també amb compareixença de demandant i demandats; s'hi ratificaren en la petició de la demanda i la seua contestació, es practicà la prova admesa, finalitzant el judici amb les conclusions orals d'ambdues parts.  
Tercer. Son fets provats en aquest litigi els següents. Sobre les 05.00 hores del 5 de juliol de 2005, a l'altura del punt quilomètric 3.900 de la carretera CV-141 del terme de Peníscola, el vehicle Citröen, model Saxo matrícula 8305 ERD, conduït per Alexander Francisco Cabezas Ecuador, propietat d'Ernestina Martín Gallardo i assegurat en la companyia d'assegurances Mapfre Mutualidad, va col·lidir amb la bicicleta, marca Condor, model Mountain Bike, propietat d'Eladi Rogelio Torres Linares, pare de la persona demandant, qui conduïa l'esmentada bicicleta, i que va patir, a conseqüència de l'accident unes lesions que li produïren la mort.  
«Dispositiva  
S'estima parcialment la demanda interposada per Eladio Torre Garay i condemne solidàriament Alexander Francisco Cabezas Ecuador i a la companyia d'assegurances Mapfre Mutualidad al pagament a Eladio Torre Cabezas de la quantitat de nou-mil tres-cents setze euros amb seixanta- nou cèntims (9.316,69 euros), més els interessos moratoris corresponents des de la data de l'accident respecte a l'asseguradora Mapfre Mutualidad i els legals corresponents des de la data d'interposició de la demanda respecte d'Alexander Francisco Cabezas Ecuador, amb responsabilitat subsidiària d'Ernestina Martín Gallardo, sense condemna expressa a costes.  
Notifiqueu aquesta resolució a les parts i feu-los saber que contra aquesta es pot interposar recurs d'apel·lació davant l'Audiència Provincial de Castelló que cal preparar per escrit davant d'aquest Jutjat dins del termini de cinc dies des que es notifique.  
Aquesta és la meua sentència, de la qual es portarà testimoniança a les actuacions i la jutge en primera instància, la pronuncie, mane i firme».  
La sentència anterior ha sigut donada, llegida i publicada per la jutgessa que la va dictar, i aquesta va celebrar audiència pública en el mateix dia de la data, cosa que jo, la secretària judicial en done fe.  
Vinaròs, 10 de setembre de 2009.  
I com a conseqüència del parador ignorat d' Alexander Francisco Cabezas Ecuador i María Ernestina Martín Gallardo, s'estén aquesta sentència perquè servisca de cèdula de notificació.  
Vinaròs, 11 de juny de 2010.- La secretària: Mónica García Vila.